stanford-oval/wikipedia huggingface dataset:
סנטה קלרה (קליפורניה)
היסטוריה > התקופה האמריקנית

בשנת 1851, מכללת סנטה קלרה הוקמה בשטח המיסיון המקורי. ב-1852 התאגדה סנטה קלרה כעיר; בשנת 1862 היא הפכה למוסמכת על ידי המדינה
במהלך המאה הבאה, הכלכלה התרכזה בחקלאות מאחר שמטעים וירקות שגשגו באדמה הפורייה. עד תחילת המאה ה-20, האוכלוסייה הגיעה ל-5,000 נפשות ונשארה בערך זהה במשך שנים רבות.
בשנת 1905, הטיסות הציבוריות הראשונות בוצעו מעל סנטה קלרה בדאונים שתוכננו על ידי ג'ון ג'יי מונטגומרי. תעשיית המוליכים למחצה, שצמחה בסביבות 1960, שינתה את העיר ואת עמק סנטה קלרה; מעט מהעבר החקלאי של המקום נותר.
בית החולים הראשון של סנטה קלרה נבנה בשנת 1963. מבנה זה, בשדרות קיילי, הוחלף בשנת 2007 במרכז רפואי חדש של קייזר פרמננטה הממוקם על הכביש המהיר לורנס ברחוב הומסטד.
סנטה קלרה הייתה גם ביתו של המתקן המרכזי לבריאות הנפש, Agnews State Hospital. לפי שירות הפארקים הלאומיים, יותר מ-100 בני אדם נהרגו באתר זה ברעידת האדמה של 1906. האתר הוא הבית לשעבר של סאן מיקרוסיסטמס והוא רשום במרשם הלאומי של מקומות היסטוריים.
אתרים

מוזיאון טריטון לאמנות
ערים תאומות

לסנטה קלרה 3 ערים תאומות:
אירלנד לימריק, אירלנד
פורטוגל קוימברה, פורטוגל
יפן איזומו, שימאנה, יפן
הערות שוליים

↑  "Santa Clara (city) QuickFacts". United States Census Bureau. אורכב מ-המקור ב-2012-08-29. נבדק ב-17 במרץ 2015. {{cite web}}:  (עזרה)
↑  Santa Clara, California Population 2023, worldpopulationreview.com
| דגל קליפורניה מדינת קליפורניה |
| --- | --- | --- |
| בירת המדינה | סקרמנטו |  |
| אזורים גאוגרפיים | עמק אנטלופ • העמק המרכזי של קליפורניה • החוף המרכזי של קליפורניה • דרום קליפורניה • איי התעלה של קליפורניה • רכסי החוף של קליפורניה • עמק אימפריאל • עמק קואצ'לה • עמק קונחו • עמק המוות • מדבר מוהאבי • עמק אוונס • עמק פומונה • עמק סקרמנטו • חצי האי סן פרנסיסקו • עמק סן פרננדו • עמק סן גבריאל • עמק סנטה קלרה • עמק סנטה קלריטה • עמק סן חואקין • סיירה נבדה • עמק הסיליקון • ערי המעבר • אזור מפרץ סן פרנסיסקו • לוס אנג'לס רבתי • מטרופולין ריברסייד-סן ברנרדינו-אונטריו • רצועת החוף המרכזית של קליפורניה • מדבריות קליפורניה |  |
| היישובים הגדולים ביותר | לוס אנג'לס • סן דייגו • סן חוזה • סן פרנסיסקו • פרזנו • סקרמנטו • לונג ביץ' • אוקלנד • בייקרספילד • אנהיים • סנטה אנה • ריברסייד • סטוקטון • צ'ולה ויסטה • אירוויין • פרימונט • סן ברנרדינו • מודסטו • אוקסנארד • פונטנה |  |
| נושאים נוספים | מחוזות • סמלים • היסטוריה • דמוגרפיה • יהדות קליפורניה |  |
| --- | --- |
בקרת זהויות :  NLI: 987007559518605171  BnF: cb12048046h (data)  CiNii: DA00450277  GND: 4224484-5  ISNI: 0000 0004 0638 8624  LCCN: n79045555  MusicBrainz: 063f54ef-95b2-4af3-bb81-bc827d4df209  NARA: 10045761  NKC: ge1046457  SUDOC: 204070236  VIAF: 238960588   WorldCat (עם VIAF): 238960588 
ערך זה הוא קצרמרבנושא יישובים בארצות הברית. אתם מוזמנים לתרום לוויקיפדיה ו.
פאוור ריינג'רס סופת הנינג'ה

| --- | --- |

 מבוסס על:  Ninpuu Sentai Hurricanger 
 סוגה:  פעולה/הרפתקאות לילדים
 יוצרים:  דאגלס סלואן
 בימוי:  Koichi Sakamoto 
 ארץ מקור:  ארצות הברית
 שפות:  אנגלית 
 מקום התרחשות:  קליפורניה 
 מספר עונות:  1 (עונה בפני עצמה)
 מספר פרקים:  38
 הפקה
 הפצה:  סבן קפיטל גרופ, נטפליקס 
 אורך פרק:  22 דקות, ללא פרסומות
 שידור
 רשת שידור:  ABC
 רשת שידור בישראל:  ערוץ ג'טיקס
 תקופת שידור מקורית:  15 בפברואר 2003 – 15 בנובמבר 2003
 קישורים חיצוניים
 www.powerrangers.com
 דף התוכנית ב-IMDb
 
פאוור ריינג'רס סופת הנינג'ה (באנגלית: Power Rangers: Ninja Storm) היא סדרת פעולה/הרפתקאות אמריקאית לילדים מסדרת "פאוור ריינג'רס". הסדרה בת 38 פרקים והופקה לטלוויזיה על ידי חברת "דיסני" לערוץ ABC Kids בשנת 2003.
בישראל התוכנית שודרה בערוץ ג'טיקס עד 2009.
Quick Rod
עלילה

רוכב סקייטבורד (שיין קלארק) גולשת (טורי האנסון) ורוכב אופנוע (דאסטין ברוקס) הם תלמידי אקדמיית הנינג'ות תחת הדרכתו של המורה של קאנואי ואטאנאבי ובנו קאם. על אף שבתחילה עושה הרושם כי הם לעולם לא יהיו מספיק טובים כדי שיהיו נינג'ות מיומנים, הם היחידים שנשארים כאשר מאסטר הנינג'ה הרשע לות'ור מגיע לכדור הארץ ולוכד את כל שאר התלמידים באקדמיית הנינג'ות. המורה שלהם, אותו לות'ור הפך לשרקן, הופך את השלושה לפאוור ריינג'רס. השלושה נלחמים בלות'ור ולוחמיו כדי להציל את העולם ולשחרר את תלמידי אקדמיית הנינג'ות.
צוות הפאוור ריינג'רס

שיין קלארק - (פורה מאגסיבה): ריינג'ר האוויר–אש האדום.
טורי האנסון - (סאלי מרטין): ריינג'רית המים הכחולה (תכלת).
דאסטין ברוקס - (גלן מק'מילן): ריינג'ר האדמה הצהוב.
האנטר בראדלי - (אדם טומינן): ריינג'ר הרעם הארגמן.
בלייק בראדלי - (ג'ורגיטו ורגאס הבן): ריינג'ר הרעם הכחול-כהה.
קמרון (קאם) וואטנבי - (ג'ייסון צ'אן): ריינג'ר הסמוראי הירוק.
צוות הפאוור ריינג'רס > זורדים

זורד הנץ האדום (שיין).
זורד הדולפין התכלת (טורי).
זורד האריה הצהוב (דאסטין).
זורד חיפושית קרנף הארגמן (האנטר).
זורד החיפושית הכחולה (בלייק).
זורד הסנונית הירוקה (קאם).
זורד הממותה הכסופה (קאם).
נשקי ספירות
נשק ספירה 1: חרב הנחש (שיין, האנטר).
נשק ספירה 2: פטיש איל (דאסטין).
נשק ספירה 3: אלת הצב (טורי).
נשק ספירה 4: להב מסובב (האנטר).
נשק ספירה 5: לייזר האריה (דאסטין).
נשק ספירה 6: מקדח הדיונון (טורי).
נשקי ספירה 7,8: מיני זורד.
נשק ספירה 9: רדיד הנינג'ה (שיין).
נשק ספירה 10: סביבון הדבורה (קאם).
נשק ספירה 11:מפוצץ העוקץ (האנטר).
נשק ספירה 12: תפסן העכביש (קאם).
נשק ספירה 13: חותם העל (שיין).
נשק ספירה 14: התלקחות הכוכב (דאסטין).
נשקי ספירה 15,16,17: ציפור האש (שיין, האנטר, קאם).
בעלי ברית

סנסיי קנואי ווטנבי - המדריך של הריינג'רס באקדמיית הרוח. אביו של קם, אחיו התאום של לות'ור ודודן של מארה וקפרי. בעקבות מתקפה של לות'ור הוא הפך לשרקן.
קלי - בעלת חנות הספורט שבה עובדים דסטין, טורי, שיין, האנטר ובלייק. לא מודעת שעובדיה הם הריינג'רס.
סייבר קם - גרסה וירטואלית של קם. קם יצר אותו על מנת שהוא יוכל להילחם כריינג'ר.
מיקו ווטנבי - רעייתו המנוחה של קנואי ואמו של קם. הבעלים המקוריים של מתמר הסמוראי.
סקיילה - חייזרית דמוית אנוש שנמלטה מצייד הראשים וקסאסוס. התיידדה עם שיין והעניקה לו את הבטאלייזר (שריון הקרב) שלו.
פורטר קלארק - אחיו של שיין. גילה בהמשך שאחיו ריינג'ר.
מר וגב' בריידלי - הוריהם המנוחים של האנטר ובלייק.
סנסיי אומינו - מדריכם המקורי של האנטר ובלייק באקדמיית הרעם. נחטף על ידי לות'ור ועם שאר תלמידי האקדמיה. עד ששוחרר על ידי קם.
לין אומינו - בתו של סנסיי אומינו וידידה של האנטר ובלייק. אימנה את בלייק בסתר על נשק חדש נגד הצבא של לות'ר. גרמה לטורי לקנא, כשהיא ובלייק ניסו להיות יחד.
הנבלים

קייה וואטנבי/לות'ור - הנבל הראשי של העונה. אחיו התאום של סנסיי וואטנבי ודודם של מארה, קפרי וקם. אחרי שהוא ניסה להשיג את מתמר הסמוראי ממיקו (לימים אמו של קם ואשתו של אחיו) הוא נעצר על ידי אחיו והוגלה לחלל. בהמשך שב לכדור הארץ וחטף את כל לוחמי הנינג'ה מאקדמיות נינג'ה בסביבה (ביניהן: אקדמיית הרוח ואקדמיית הרעם). יש לו שלט מיוחד שעמו מגדיל את מפלצותיו ומשגר את הקלזקס.
מארה וקפרי - אחייניותיהם של לות'ור וסנסיי ווטנבי ובנות דודותיו של קם. נראה לכאורה שהן קלות דעת, אך בהמשך מתגלה שהן בעצמן יצרו זורדים משלהן. באחד הפרקים התחברה מארה עם דסטין, אך לבסוף התגלה שהיא שיטתה בו.
זרגיין - הגנרל הראשי של לות'ור. שולף זוג חרבות משתי כתפיו.
צ'וּבּוֹ - הסגן של לות'ור ובהמשך גנרל. בעל תרמיל גב ומטה.
וקסאסוס - צייד ראשים דמוי כריש שרדף אחרי נערה חוצנית בשם סקיילה. בהמשך, היה לאחד הגנרלים של לות'ור. כשבהמשך בגד בו. בפרקים האחרונים השמיד את מגה זורד הרעם תוך כדי שהוא משמיד את עצמו.
מוטודרון - גנרל נוסף של לות'ור. רובוט שיצר ממציאן בשם פרי, שבגלל תאונה הם התחלפו בגופים. אחרי שהאנטר הביס אותו והחזיר את פרי לגופו, הוא נלקח לספינה של לות'ור ששם תכנתו אותו והעניקו לו אישיות משל עצמו. חוסל על ידי וקסאסוס.
שימאצ'ו - גנרל נוסף של לות'ור. רוח של מצביא קדום שנכנסה לפסל. חובש מסכה. בהמשך עבד עם וקסאסוס ואז עם מארה וקפרי שהכינו עבור שלושתם זורדים משלהם. לאחר שהם הצליחו להשבית את זורד הסמוראי על ידי פיצוץ דלת היציאה שלו, שימאצ'ו הושמד על ידי מארה וקפרי.
ביוויל חברתה של מארה שהופיעה בפרק "הכל אודות ביוויל".
חיילי הרגל
קלזקס - הצבא של לות'ור.
פיורי קלזקס - סוג מיוחד של קלזקס שנוצר על ידי ביוויל.
ראו גם

פאוור ריינג'רס
תיבת נח (סדרת טלוויזיה אמריקאית)

| --- | --- |

עטיפת ה-DVD של העונה השנייה
 סוגה:  דרמה קומית
 יוצרים:  פטריק-איאן פולק
 שחקנים:  דאריל סטפנס רודני צ'סטר כריסטיאן וינסנט דאג ספירמן ג'נסן אטווד גרגורי קית' ג'ונתן ג'וליאן
 ארץ מקור:  ארצות הברית
 שפות:  אנגלית
 מספר עונות:  2
 מספר פרקים:  18 (כולל פיילוט)
 תוכנית המשך:  סרט הקולנוע תיבת נוח: להקפיץ את הכלה
 הפקה
 אורך פרק:  23 דקות
 שידור
 רשת שידור:  לוגו
 תקופת שידור מקורית:  19 באוקטובר 2005 – 4 באוקטובר 2006
 קישורים חיצוניים
 www.logotv.com
 דף התוכנית ב-IMDb
תיבת נח (באנגלית: Noah's Arc) היא סדרת טלוויזיה אמריקאית מסוג דרמה קומית בהפקת ערוץ לוגו, והיא סדרת המקור הנצפית ביותר של הערוץ. הסדרה שודרה מ-19 באוקטובר 2005 ועד ל-4 באוקטובר 2006. לאחר ירידת הסדרה מהאוויר יצא לה בשנת 2008 סרט המשך בשם "תיבת נוח: להקפיץ את הכלה".
הסדרה עוקבת אחר חייהם של חמישה חברים הומואים אפרו-אמריקאים ואמריקאים לטינים, והיא עוסקת בסוגיות מרכזיות בחיי קהילת הלהט"ב, כגון נטייה מינית וזהות מינית, נישואים חד מיניים, הומופוביה, מודעוּת לאיידס והורות להט"בית תוך התייחסות לחיי היום יום של הדמויות הראשיות וליחסים ביניהם. העונה הראשונה של הסדרה צולמה בלוס אנג'לס והעונה השנייה צולמה בוונקובר ובקולומביה הבריטית שבקנדה.
שתי העונות של הסדרה יצאו בשנים 2006 ו-2007 במהדורות DVD מיוחדות.
מספ7ים

| --- | --- |

 סוגה:  דרמה משטרתית / מתח
 יוצרים:  ניקולס פאלאסי   צ'רל יוטון
 שחקנים:  רוב מורו   דייוויד קרומהולץ   ג'אד הירש   פיטר מקניקול   אלימי בלארד   דילן ברונו   דיאן פאר  (עונות 1-4)   נבי רוואט   איה סומיקה
 ארץ מקור:  ארצות הברית 
 שפות:  אנגלית 
 מקום התרחשות:  לוס אנג'לס 
 מספר עונות:  6 
 מספר פרקים:  118 
 הפקה
 מפיקים בפועל:  רידלי סקוט, טוני סקוט 
 הפצה:  CBS מדיה ונצ'רס, הולו 
 מוזיקה:  צ'רלי קלוסר 
 אורך פרק:  43 דקות
 שידור
 רשת שידור:  CBS 
 רשת שידור בישראל:  yes stars Action
 תקופת שידור מקורית:  23 בינואר 2005 – 12 במרץ 2010
 קישורים חיצוניים
 דף התוכנית ב-IMDb
 
מספ7ים (באנגלית: Numb3rs) היא סדרת מתח אמריקאית בכיכובו של רוב מורו כסוכן FBI העולה על עקבות פשעים בדרכים שונות ומתוחכמות. היא שודרה ברשת CBS בשנים 2005 עד 2010, בישראל היא שודרה ב-yes stars 2 ואחר כך עברה ל-yes stars Action.
הסדרה מתרכזת בצורה אחידה על היחסים בין דון אפס, לבין אחיו צ'ארלי אפס, ואביהם, אלן אפס, ועל מאמצי האחים להילחם בפשע, בעיקר בלוס אנג'לס. פרק אופייני מתחיל עם פשע, אשר נחקר לאחר מכן על ידי קבוצת סוכני הבולשת הפדרלית של ארצות הברית (FBI) שמונהגת על ידי דון, ומתואר באופן מתמטי על ידי צ'ארלי, לעיתים עם עזרתם של לארי פילנהרדט, אמיטה רמנוג'אן ושני הסוכנים האחרים קולבי גריינג'ר ודייוויד סינקלייר.
הדמויות בסדרה

דון אפס (רוב מורו) – סוכן FBI
צ'ארלי אפס (דייוויד קרומהולץ) – מתמטיקאי ויועץ FBI
אלן אפס (ג'אד הירש) – מתכנן עירוני בלוס אנג'לס לשעבר ואביהם של דון וצ'רלי
לארי פלינהרדט (פיטר מקניקול) – פיזיקאי ויועץ FBI
קולבי גריינג'ר (דילן ברונו) – סוכן FBI ופושע לשעבר
דייוויד סינקלייר (אלימי בלארד) – סוכן FBI
מייגן ריבס (דיאן פאר) – סוכנת ופסיכולוגית ב-FBI (עזבה בסוף עונה 4)
אמיטה ראמנוג'אן (נבי רוואט) – מתמטיקאית ויועצת FBI
ליז וורנר (איה סומיקה) – סוכנת מיוחדת ב-FBI
הלוחשת לרוחות

| --- | --- |

פתיח של הסדרה
 סוגה:  מתח / פנטזיה
 יוצרים:  ג'ון גריי 
 שחקנים:  ג'ניפר לאב יואיט   דיוייד קונראד   איישה טיילר (עונה 1)   קמרין מנהיים (עונות 2-5)  
 מדבבים:  מלאני הינזה (מלינה גורדון) 
 ארץ מקור:  ארצות הברית 
 שפות:  אנגלית 
 מקום התרחשות:  לוס אנג'לס, קליפורניה 
 מספר עונות:  5 
 מספר פרקים:  107 
 הפקה
 מפיק:  ג'ון גריי 
 חברת הפקה:  פרמאונט 
 הפצה:  הולו 
 מוזיקה:  מארק סנואו 
 אורך פרק:  43 דקות
 שידור
 רשת שידור:  CBS 
 רשת שידור בישראל:  yes sci-fi (עונה 5)   yes stars Action (עונות 1–4)   סטאר וורלד   HOT VOD
 תקופת שידור מקורית:  23 בספטמבר 2005 – 21 במאי 2010
 קישורים חיצוניים
 דף התוכנית ב-IMDb
 
הלוחשת לרוחות (באנגלית: Ghost Whisperer) היא סדרת דרמת מתח אמריקאית נוסחתית, בכיכובה של ג'ניפר לאב יואיט שעלתה לאקרנים ב-23 בספטמבר 2005 בערוץ CBS. הסדרה מגוללת את סיפורה של מלינדה גורדון, אישה צעירה אשר לה יכולת לתקשר עם רוחות. ב-21 במאי 2010 תמו שידוריה של סדרה זו לאחר חמש עונות.
בישראל היא שודרה בערוץ Yes Stars Action שבעבר נקרא yes stars 2, ולאחר מכן בערוץ "yes sci-fi" בלוויין ובכבלים היא שודרה בערוץ סטאר וורלד עד 2009. בשנת 2013 נוספו כל עונות הסדרה לספריית ה-HOT VOD בכבלים.
תקציר העלילה

מלינדה גורדון היא אישה צעירה, אשר לה יכולת לתקשר עם רוחות של אנשים שנפטרו. היא חיה יחד עם בן זוגה, ג'ים קלאנסי, בעיירה גרנדוויו. כל פרק בסדרה מתמקד במפגש של מלינדה עם רוח רפאים אחת או יותר, אשר אינן יכולות לעבור לעולם הבא עד שיפתרו את הבעיות שמפריעות להן להמשיך הלאה. לשם כך, הן נעזרות ביכולותיה של מלינדה.
לצד עלילות הפרקים, שכל אחד פורש בפני הצופים סיפור מרכזי העוסק ברוח אחת או כמה שסיפורן נשזר יחדיו, העלילה מתמקדת גם בנרטיב כללי העוסק במאבקיה של מלינדה מול כוחות אחרים המבקשים לשאוב את הרוחות לצד האפל ובכך למנוע מהן את המעבר לעולם הבא.
| עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- |
| 1 | 22 | 22 | 23 בספטמבר 2005 | 5 במאי 2006 |
| 2 | 22 | 22 | 22 בספטמבר 2006 | 11 במאי 2007 |
| 3 | 18 | 18 | 28 בספטמבר 2007 | 16 במאי 2008 |
| 4 | 23 | 23 | 3 באוקטובר 2008 | 15 במאי 2009 |
| 5 | 22 | 22 | 25 בספטמבר 2009 | 21 במאי 2010 |
דמויות ראשיות

מלינדה גורדון (ג'ניפר לאב יואיט) - הדמות המרכזית בסדרה. למלינדה יכולת לתקשר עם רוחות כבר מילדותה. היא בעלת חנות עתיקות קטנה, נשואה לג'ים ובמהלך הסדרה היא הופכת אם לילד, איידן, לו כוחות אף גדולים משלה.
ג'ים קלאנסי (דייוויד קונרד) - ג'ים נשוי למלינדה ומודע ליכולותיה על אף שלעיתים הוא מסתייג מיכולות אלו כיוון שהוא חושש לביטחונה. ג'ים נהרג במהלך הסדרה, אך רוחו השתלטה על גוף אחר בשל אהבתו העזה למלינדה. הגם שבתחילה סבל משכחה, ג'ים חזר לעצמו ויחסיו עם מלינדה שבו לתקנם.
אנדריאה מרינו (איישה טיילר) - השותפה של מלינדה בחנות וחברתה הטובה ביותר. נהרגה בסוף העונה הראשונה. מלינדה עזרה לה לחצות לצד השני.
ריק פיין (ג'יי מוהר) - פרופסור באוניברסיטה וידיד של מלינדה המרותק ליכולותיה ואף מסייע לה בהעברת הרוחות לעולם הבא.
דיליה בנקס (קמרין מנהיים) - חברתה הטובה של מלינדה ומי שעבדה איתה בחנות העתיקות. היא ספקנית באשר לנושא התקשור עם רוחות ובעיקר מגוננת על בנה נד מפני נושא זה.
נד בנקס (טיילר פטריק ג'ונס / קריסטופר סנדרס) - בנה של דיליה. למרות ספקנותה של אמו, מגלה סקרנות רבה באשר ליכולת התקשור של מלינדה ואף רצון לסייע לה בכך.
איליי ג'יימס (ג'יימי קנדי) - ידיד של מלינדה ופרופסור באוניברסיטה. לאחר חוויית סף מוות שעבר, החל לשמוע רוחות ולדבר איתן, אך בניגוד אל מלינדה הוא אינו יכול לראותן.
איידן (קונור גיבס) - בנם של מלינדה וג'ים. הוא נולד בעונה החמישית והתגלה בכבעל כוחות גדולים משל אמו, מה שמסכן אותו ואת משפחתו.
שושנה ויג

| --- | --- |

 לידה:  24 במרץ 1957 (בת 67) ישראל אשקלון, ישראל 
 מדינה:  ישראל 
 לאום:  ישראל
 מקום לימודים:  אוניברסיטת תל אביב, סמינר הקיבוצים, אוניברסיטת בר-אילן 
 תחום כתיבה:  שירה
 יצירות בולטות:  "השמות שמורים במערכת", ״עצובים״
 תקופת הפעילות:  מ-1972
 
שושנה ויג (נולדה ב־24 במרץ 1957) היא סופרת, משוררת, עורכת, מתרגמת ועיתונאית ישראלית.
ויג היא יזמית פעילויות בתחום הספרות, מנהלת את קבוצת "שיח כותבים" בעיר נתניה ומנחה אירועים ספרותיים. ויג כתבה מעל עשרים ספרים, ערכה ופרסמה מספר אנתולוגיות לשירה, ויצירותיה נכללות במקראה שהוציא משרד החינוך.
ביוגרפיה

שושנה ויג נולדה וגדלה באשקלון עד שנת 1976. היא בוגרת מגמה ביולוגית בבית הספר התיכון ע"ש "תגר" בשכונת אפרידר בעיר. בשנת 1974 נהרג אחיה טוביה פיינגולד בתאונת אימונים באזור בלוזה שבסיני. בין השנים 1975–1977, שירתה בחיל הים בתפקיד מוכמ"ת חוף.
היא למדה בחוג לספרות עברית ולשון עברית באוניברסיטת תל אביב, במשך שנה אחת (1977) לתואר ראשון. לאחר הפסקה של מספר שנים, למדה לימודי הוראה לחטיבת הביניים במכללת סמינר הקיבוצים והשלימה תעודת B.Ed. ויג בוגרת תואר שני עם תזה במחלקה לספרות עם ישראל באוניברסיטת בר-אילן (1994). נושא עבודת המ.א. שלה: "ביוגרפיה ופואטיקה בשירת יונה וולך", בהנחיית פרופ' הלל ברזל. בשנת 2002 סיימה קורס גישור באוניברסיטה הפתוחה, ובשנת 2013 סיימה לימודי עריכה לשונית במכללת בית ברל.
שירים, סיפורים ומאמרים

שושנה ויג החלה לכתוב שירים בגיל הנעורים, ובשנת 1981, פרסמה לראשונה בקובץ שירים ״אנתולוגיה חדשה״ שיצא לאור בהוצאת ״תגא״. הרומן הראשון שכתבה, "דרך העיניים שלי", פורסם בשנת 2000, ויצא לאור בהוצאת ״אסטרולוג״. נוסף על כך, היא פרסמה מאמרים על יוצרים חדשים באינטרנט ורשימות בכתבי העת "מאזנים" ו"אפיריון".
מאמר שכתבה בשיתוף עם המשורר והסופר בלפור חקק בנושא "חזון העברית הרזה", הוא חלק מחומר הלימוד בהכנת תלמידים לבחינת הבגרות בלשון. שיריה גם שולבו כחומר לימוד בתוכנית הלימודים. אחד השירים הוא השיר "המטבח", שפורסם במקראה "שיח בין דורי" שהוציא משרד החינוך.
בשנת 2016 פורסם ספרה ״העצובים״ – וידוי של אחות שכולה, המספר את המקרה האישי של שושנה ויג – ההתמודדות עם נפילתו של אחיה. הספר מציג בפני הקורא את ההתמודדות עם הכאב של אובדן בן משפחה קרוב במלחמה, והוא משמש כספר טיפולי לאלו שאיבדו את היקרים להם. יהודית מליק-שירן הטיבה לתאר את מהותו של הספר: ״זה אחד הספרים הטיפוליים החשובים המתמודדים עם כאב ושברון לב על אובדן בן משפחה במלחמה. הדרך אותה בחרה ויג לתאר, היא הדרך המעניקה לסיפור האישי להגיח מתוכה גם אם בצורה מקוטעת, ללא סדר ועקביות, שכן הביבליותרפיה הנה תרפיה באמנות הספרות, ובה הקול הספרותי מהווה ׳קול שלישי׳ בדיאלוג הטיפולי״.
שירים של שושנה ויג תורגמו לצרפתית, פולנית וסרבית ומתפרסמים בבמות שונות: כתבי עת בבלגרד ובספר רב לשוני, אנתולוגיות בינלאומיות, אתר Spillwords Press. ויג מפרסמת שירים ומסייעת בפרסום שירי יוצרים באתר הבינלאומי שעורך Agron Shele. שיריה ״בדרך אל האושר״ ו״גם ממרחק״ פורסמו אף הם באתר זה. בנוסף, היא משתתפת בפרסום תרגומי שירה ממשוררי העולם באתר ״קול ההמון״ שעורך ד״ר ניקולא יוזגוף אורבך.
עשייה

בשנת 2009, ייסדה והקימה את הוצאת הספרים "פיוטית". בין הכותבים, יוצרים בעלי מוגבלויות פיזיות-מוטוריות. ביניהם: המשורר נועם שדות, המשוררות אורית מרטון ושחר גרינשפן.במסגרת ההוצאה, הוציאה לאור מעל 200 כותרים בעיקר ספרי שירה. רבים מהם זכו בתמיכת אקו"ם, קרן גולדברג, מפעל הפיס ועוד.
עשייה > עבריתון

בשנת 2012, יזמה ויג את הוצאת כתב העת לספרות עברית שיצא לאור ככתב עת דו-שנתי, בשם "עבריתון, כתב-עת אחר", אשר היה חלק נוסף בהוצאת הספרים שייסדה. היא מינתה את יאיר בן-חור לעורך הגיליון וביחד ניהלו את כתב העת. תוכנו של כל גיליון התרכז בנושא אחד וכלל יצירות שטרם פורסמו ומאמר אקדמי על מספר יצירות. הגיליון הראשון "התחלות", יצא לאור לפני ראש השנה תשע"ג, בספטמבר 2012. בין המשוררים ששיריהם פורסמו בגיליון: אחמד שאמס, חמוטל בר יוסף, מירון איזקסון, יניב קקון, בן בן-ארי, ואחרים. הגיליון השני פורסם בפברואר 2013 ונושאו ״מסכות״. הוא כלל בתוכו יצירות של המשוררים והסופרים חנה לבנה, אביחי קמחי, חיים ספטי, גליה אבן-חן, טל איפרגן, ועוד. הגיליון השלישי והאחרון, שאחריו הפסיק כתב העת להופיע, יצא לאור בחודש מרץ 2014 ונושאו היה ״פולמוס״. גיליון זה כלל מיצירותיהם של בלפור חקק, הרצל חקק, חיים ספטי, יהודה ניב, ענת קוריאל, ואחרים.ֿ
עשייה > אנתולוגיות בעריכתה

ויג הפיקה 7 אנתולוגיות ספרותיות בהוצאת ״פיוטית״:
המיית הרחם (2014) – האנתולוגיה הופקה בשיתוף עם מזי כהן-מלמד, וכוללת בתוכה שירי נשים המביעים את רחשי ליבן. השירים נאספו תוך כדי הלחימה במבצע צוק איתן.
זכויות יוצרות (2015) – אנתולוגיה ליום האישה הבינלאומי, אסופת יצירות פרי עֵטָן של משוררות וסופרות, ציירות וצלמות, המבטאות את עולמה של האישה כיום בישראל.
צלע מן האדם (2016) – אנתולוגיה ליום האישה הבינלאומי, המכילה את יצירותיהם של 59 יוצרים, ביניהם: גלי כהן חוה, סמדר שיר, טל איפרגן, גאולה הודס-פלחן, נתי מלאכי, טלי וייס.
שירה על שירה – אנתולוגיה לשירה ארס-פואטית, בשיתוף עם ציפי הראל, שבה השתתפו 107 יוצרים, ביניהם: ציפי הראל, רעיה המאיר, שלומית הרטמייר, טובי סופר, אביטל קשת, ד״ר רחל אברהם-איתן, יהודית מליק-שירן, לילך גליל, חיים יחזקאל, אסתר דגן-קניאל, גאולה הודס-פלחן, שושנה קרבסי, טלי וייס.
תמונת עיר (2018) – אסופת שירי משוררים בני העיר נתניה, לכבוד יום ההולדת ה-90 של העיר. באנתולוגיה שיריהם של משה ויג, רעיה המאיר, נגה סוירי, חיה בנצל, יפה לורנצי, חיה מגנר, חנה כהן, אסתר דגן-קניאל, אסתי אברהם-קושמרו, ד״ר מירי דבי, פרופ׳ אביבית לוי, ואחרים.
בשבילי הבחירה – אסופת שירים של 55 יוצרים עכשוויים, בנושא הבחירות האישיות שלהם בתחומים שונים. באנתולוגיה יצירות של פרופ׳ גד קינר-קיסינגר, סמדר שיר, רחל נפרסטק, שלומית כהן-אסיף, טלי כהן-שבתאי, ציפי הראל, מיקי הראל, בלפור חקק, הרצל חקק, טל איפרגן.
איש לא הכין את ציפורי השיר למלחמה: אסופת שירה בינלאומית.
עשייה > עריכה ועיבוד ספרותי של ספרים

חפציבה גולדנברג (עריכה ועיבוד ספרותי), לאחות את הקרעים, נתניה: הוצאת פיוטית, 2010.
יוסף שמוחה (עיבוד ספרותי של הספר), ערפלית, נתניה: הוצאת פיוטית, 2012.
אנה שומלו (תרגום מסרבית), דווקא פתאום, סיפורים קצרים, נתניה: הוצאת פיוטית, 2013.
אורית מרטון, מצלמה מגובה ישיבה, נתניה: הוצאת פיוטית, 2013.
כרמית רינצלר, אפיקי הלב, סיפורים קצרים, נתניה: הוצאת פיוטית, 2014.
עשייה > כתיבת ספרי זיכרונות

שושנה ויג, (ניצולת אושוויץ – רחל ויג-רוזנווסר), חזקה מברזל חלשה מזבוב, נתניה: הוצאת פיוטית, 2012.
ד"ר פני וולד, הניצחון שלי, נתניה: הוצאת פיוטית, 2014.
חברות במוסדות

חברה באגודת הסופרים (2017-2002); חברת ועדת הביקורת באגודת הסופרים, כאשר עוזיאל חזן היה יו"ר הוועדה (2007-2005); דוברת אגודת הסופרים (2009-2007); שופטת בפרס קוגל לשירה (2013); חברה בחבר הנאמנים של פרס ראש הממשלה (2015-2013); סגנית יו"ר ״גנזים״ (2015-2013); חברה באיגוד הסופרים הכללי; מייסדת קבוצת "שיח כותבים" משוררי העיר נתניה (2015); חברה בארגון DIPLOMA of MEMBER of the World Literature Academy, מייסודו של המשורר הרומני טרנדאפיר סימפטרו; חברה בוועד העולמי של משוררי העולם ליצירתיות ולהומניזם (IFCH) מייסודו של ד״ר עזיז מונטסייר ממרוקו וד״ר ז׳אנט אירוקה טיברסיו ממקסיקו; חברה באקו״ם.
מלגות ופרסים

מקום ראשון בתחרות כתיבה, בפסטיבל הספרים הבינלאומי בירושלים (2012).
מקום שלישי בתחרות השירה של קבוצת ״אות ועוד״ של הסופרת יהודית מליק־שירן (2014).
מלגת בית הנשיא לסופרים ומלומדים עבור הספר "תבואת השיגעון".
מלגת אקו"ם עבור הספר "קופיף מעצבן".
מלגת קרן קיימת לישראל עבור הספר "העצובים".
מלגת יד ושם עבור ספרי הוצאת ״פיוטית״.
מלגת אקו"ם עבור כתב העת ״עבריתון״.
קבלת ״אות החלוצים״.
קבלת פרס ספרותי בקוסובו – פרס בוגדני (The Bogdani Presitios Prize).
פרס והוקרה בפסטיבל פמיניסטי באיסטנבול.
הוקרה

אירוע מיוחד לכבוד שושנה ויג, בשם "צומחת כמו שושנה" – היצירה והחיים, (2021).
פסטיבלים, מיצגים וראיונות

תערוכה ״קורא בצבע״ שהתקיימה בנתניה, שילוב יוצרי "שיח כותבים" ועמותת אמני נתניה, ציור ושירה (2017).
השיר ״סגור״ – פסטיבל שירה בינלאומי רוסיה טורקיה (2020).
השיר ״תה״ – במיצב וידאו במוזיאון לשירה באיטליה במסגרת שירים מכל העולם בנושא: ״תה״ (2021).
ראיונות עם משוררים מכל העולם (2021).
ריאיון ברדיו ״סול״, מראיין גידי לויתן, בתוכנית ״מגשימי חלומות״ (16 מרץ 2022).
ריאיון ברדיו ״103FM״, מראיין גדעון רייכר בתוכנית ״למבוגרים בלבד״, ״המשוררת והעורכת שושנה ויג על מפעל התרגום בהנהגתה מטורקית, אלבנית ואנגלית עליו היא עמלה לילות כימים • יישר כוח!״ (8 ספטמבר 2023).
חיים אישיים

שושנה ויג נשואה ואם לחמישה. מתגוררת בנתניה.
ספריה

דרך העיניים שלי (רומן), הוד השרון: הוצאת אסטרולוג, 2000.
חגיי ועונותיי (רומן), הוד השרון: הוצאת אסטרולוג, 2002.
תבואת השיגעון (שירה), ירושלים: הוצאת צור אות, 2006.
איפה את חיה (שירה), ירושלים: הוצאה פיוטית / צור-אות, 2008.
לאחות את הקרעים (רומן), יחד עם חפציבה גולדנברג, ירושלים: הוצאה פיוטית / צור-אות, 2010.
הקונטרס שלי (שירה), ירושלים: הוצאת פיוטית / צור אות, 2011.
השמות שמורים במערכת (רומן מכתבים), יחד עם בלפור חקק, ירושלים: הוצאת פיוטית, 2011.
דמעות של גלידה (ספר ילדים), יחד עם חיה בנצל, נתניה: הוצאת פיוטית, 2012
נשמה אינדיאנית (שירה), ירושלים: הוצאת פיוטית, 2013.
קופיף מעצבן (ספר ילדים), נתניה: הוצאת פיוטית, 2014.
מולי רוצה לשיר (ספר ילדים), נתניה: הוצאת פיוטית, 2014.
העצובים – וידוי חושפני של אחות שכולה מכוחות הביטחון (נובלה), נתניה: הוצאת פיוטית, 2016.
בסבך השערה – התשוקה אינה זקוקה לפנים (פרוזה), הוד השרון: הוצאת אסטרולוג-משכל, 2017.
הרואין (שירה), נתניה: הוצאת פיוטית, 2019.
עד שתשרוף אותי האהבה, נתניה: הוצאת פיוטית, 2019.
אין זה משנה מי אתה – בשותפות עם אוואל אחמד איברהים, נתניה: הוצאת פיוטית, 2020.
ענפי התודעה, נתניה: הוצאת פיוטית, 2021.
אגודת התופרים העִוְּרִים, נתניה: פיוטית, 2022.
מטענים של זיכרון, נתניה: הוצאת פיוטית, 2022.
Unsolved Equations, קוסובו: הוצאת IWA Bogdani edition, 2022.
Act Of Love, נתניה: הוצאת פיוטית, 2023.
שירים מכר ההיתוך (שירה), נתניה: הוצאת פיוטית, 2024.
מזמורים לחיים / Odi alla vita, יחד עם שרה צ'אמפי (איט'), קורט פ. סווטק (Kurt F. Svatek), הוצאת Edizioni Universum,‏ 2024.
ספריה > תרגומים

רקויאם לסתיו (תרגום מאלבנית של המשורר אגרון שֶלֶה), נתניה: הוצאת פיוטית 2023.
אהבה מוצאת עצמה בכל מקום (תרגום מאנגלית של המשורר קלמנדי ג׳טון), נתניה: הוצאת פיוטית 2023.
הדי תיפוף רחוקים [(תרגום מאנגלית וצרפתית של השחקנית והמשוררת הלן קרדונה (Helene Cardona)], נתניה: הוצאת פיוטית 2024.
חדרים של בהירות (שירה), (תרגום מאנגלית והולנדית של האני רוואלר), נתניה: הוצאת פיוטית 2024.
האור הבלתי נראה בזמנים (שירה), (תרגום מאנגלית של ליביו פנדפונדה), נתניה: הוצאת פיוטית 2024.